Pielikums Nr.1

Nolikumam „Spartakiāde „Salacgrīva - 2014. gads””

**SPARTAKIĀDE**

**„SALACGRĪVA – 2014. GADS”**

Sacensību noteikumi pa sporta veidiem

ZOLĪTE (Guntars Ūdris)

1. Sacensības notiks 2014. gada janvāra mēnesī Salacgrīvas vidusskolā.
2. Sacensības notiek kā individuāli, tā arī komandu vērtējumā. Var būt jauktas komandas. Komandā drīkst pieteikt ne vairāk kā 5 dalībniekus. Komandā vērtēs 3 labāko dalībnieku rezultātus.
3. Ja dalībnieks nestartē komandā, individuāli pie sacensībām viņš netiek pielaists.
4. Zolīti spēlē 4 dalībnieki pie galda. Par sacensību reglamentu dalībnieki vienojas pusstundu pirms sacensību sākuma.
5. Sacensībās dalībnieki piedalās ar savām (jaunām) kārtīm. Būs arī organizatoru rīcībā esošās kārtis, par kuru kvalitāti pretenzijas netiks pieņemtas.
6. Sacensības vada tiesnešu kolēģija. Tiesāšanā, savas kompetences robežās, piedalās arī paši dalībnieki.

ŠORTTREKS (Mārīte Salmane)

1. Sacensības notiks „Zvejnieku parka” hokeja laukumā 2014. gada februāra mēnesī.
2. Sacensības notiek gan individuāli, gan komandām – stafete. Individuāli vērtēs atsevišķi sieviešu un vīriešu rezultātus. Komandu stafetē startē 4 dalībnieki, kur vienaino dalībniekiem jābūt **sievietei.** (komandā var startēt arī vairākas sievietes).
3. Komandu stafetē katrs dalībnieks, apslidojot pilonus, veic 2 apļus, nododot stafeti ar roku, pieskaroties kādai no ķermeņa daļām nākošajam komandas dalībniekam. Sacensības notiks uz laiku.
4. Sacensības vada tiesnešu kolēģija.

HOKEJA SODA METIENI (Mārīte Salmane)

1. Sacensības notiks „Zvejnieku parka” hokeja laukumā 2014.gada februāra mēnesī.
2. Sacensības notiek komandu vērtējumā. Komandā drīkst pieteikt ne vairāk kā 5 dalībniekus. Komandu vērtējumā tiks summēti 3 labāko dalībnieku punktu summas. Uzvar komanda, kurai šo triju dalībnieku gūto punktu summa ir vislielākā. Vienādu rezultātu gadījumā augstāku vietu iegūst komanda, kura guvusi vairāk 8p., 6p., utt.
3. Hokeja vārti tiek sadalīti sektoros, kur katrs sektors dod noteiktu punktu skaitu. Katrs dalībnieks izpilda 5 soda metienos no norādītās līnijas, un vērtē visu piecu metienu gūto punktu summu. Metienu drīkst veikt gan ar ieskrējienu, gan no vietas. Izmēģinājuma metiens netiek dots.

Hokeja vārtu sadalījums:

|  |  |  |
| --- | --- | --- |
| **8** | **6** | **8** |
| **4** | **2** | **4** |
|  |  |

1. Šajās sacensībās komandu vērtējumā tiek piešķirts uz pusi mazāk punktu kā pārējās sacensībās. Piem., ja startē 8 komandas un tiek izcīnīta 1.vieta, komanda iegūst 4,5 punktus, 2.vieta-3,5p., 3v.-3p. utt.
2. Sacensības vada tiesnešu kolēģija.

ŠAUTRIŅU MEŠANA (Mārīte Salmane)

1. Sacensības notiks „Zvejnieku parka” administrācijas ēkas otrajā stāvā 2014. gada februāra mēnesī.
2. Sacensības notiek kā individuāli, tā arī komandu vērtējumā. Individuāli vērtēs atsevišķi sieviešu un vīriešu rezultātus. Komandā drīkst pieteikt ne vairāk kā 10 dalībniekus, no kuriem, vismaz, vienai ir jābūt **sievietei.** Komandas ieskaitē vērtēs 1 sievietes + 2 labāko dalībnieku iegūtās vietas. Sievietes sacenšas atsevišķi.
3. Programmā vingrinājums „15 metieni” uz mērķi ar centru 10 punkti. Katrs dalībnieks veic 15 metienus. Nākamajā kārtā sacensības turpina puse no visiem dalībniekiem, vadoties pēc iegūtajiem punktiem. Nākamajā kārtā sacensības turpina atkal puse utt., līdz finālā paliek 4 dalībnieki. Četri labākie dalībnieki sacenšas finālā par 1. – 4. vietu. Ja kādā no kārtām sacensības turpina dalībnieks, kurš nestartē nevienā no komandām, tad nākamajā kārtā no izkritušajiem tiek vēl tik dalībnieku cik ir individuālo dalībnieku nākošajā kārtā. Vīriešu konkurencē, ja rezultāti vienādi, nākošajā kārtā tiek tas, kurš guvis vairāk punktu ar pirmajām trim šautriņām utt.
4. Sievietes visas veic 3 kārtas, katrā kārtā izmetot 10 metienus, kur visu kārtu iegūtie punkti tiek summēti. Tā, kurai ir vairāk punktu, iegūst augstāku vietu. Mērķa augstums 1m 73cm, mērķa attālums 2m 37cm. Punktus skaita pieaugošā summā. Šautriņas, kas atlec no mērķa vai neieduras tajā, tiek veikts pārmetiens.
5. Sacensībās visi dalībnieki met ar organizatora rīcībā esošām vai personīgām šautriņām.
6. Sacensības vada galveno tiesnešu kolēģija, tiesāšanā, savas kompetences robežās piedalās paši dalībnieki.

BIATLONA STAFETE (Mārīte Salmane)

1. Sacensības notiks „Zvejnieku parkā” 2014. gada februāra mēnesī.
2. Sacensības notiek komandu vērtējumā. Komandā startē 3 dalībnieki, kur viena no dalībniekiem ir **sieviete** (komandā var startēt arī vairākas sievietes). Komandu ieskaitē vērtēs labāko komandu rezultātu (vietu).
3. Sacensības notiek uz laiku, kur visas komandas pirmie dalībnieki vienlaicīgi uzsāk startu. Ja piedalās pārāk daudz komandas, tad notiek izloze, kura nosaka katras komandas starta vietu. Stafeti nākošajam komandas dalībniekam nodod pieskaroties ar roku pie jebkuras ķermeņa daļas.
4. Katrs dalībnieks veic ~ 3km slēpojumu ar 2 šautuvēm (pirmā guļus, otrā stāvus). Šautuvē ir jāšauj pa 5 mērķiem. Katram dalībniekam papildus piecām patronām (bumbiņām) ir vēl trīs rezerves patronas (bumbiņas), bet, ja arī ar tām dalībnieks nesašauj visus piecus mērķus, tad ir jāveic ~ 80-100 m liels soda aplis par katru nesašauto mērķi.
5. Sacensībās dalībnieki piedalās ar savu slēpju inventāru.
6. Gaisa šautenes nodrošina organizatori.
7. Sacensības vada tiesnešu kolēģija.
8. 1stundu pirms starta būs iespējams izmēģināt šaušanu.

VOLEJBOLS (Mārīte Salmane)

1.Sacensības notiks Salacgrīvas vidusskolas sporta zālē 2014. gada marta mēnesī.

2.Sacensības notiek komandu vērtējumā. Var būt jauktās komandas. Komandā drīkst pieteikt ne vairāk kā 8 spēlētājus (6 uz laukuma, 2 rezerves spēlētāji).

3.Sacensības notiek pēc oficiālajiem volejbola spēles noteikumiem. Uzvara spēlē dod 1 punktu, zaudējums – 0 punktus. Vienādu punktu skaita gadījumā vietas nosaka:

* pēc savstarpējā spēles;
* zaudēto un uzvarēto setu starpības.

4.Komandas izspēlē turnīru, tiekoties katra ar katru. Spēļu modelis tiek noteikts sacensību dienā, atkarībā no pieteikto komandu skaita. To nosaka galvenais tiesnesis.

6.Sacensības vada tiesnešu kolēģija.

BASKETBOLS (Mārīte Salmane)

1. Sacensības notiks Salacgrīvas vidusskolas sporta zālē 2014. gada aprīļa mēnesī.
2. Sacensības notiek komandu vērtējumā. Var būt jauktās komandas. Komandā drīkst pieteikt ne vairāk kā 8 spēlētājus (5 uz laukuma, 3 rezerves spēlētāji).
3. Sacensības notiek pēc oficiālajiem basketbola spēles noteikumiem. Uzvara spēlē dod 3 punktus, zaudējums 1 punktu, neierašanos uz spēli 0 punktus. Ja divām vai vairākām komandām ir vienāds punktu skaits, vietas attiecīgi nosaka:

* pēc savstarpējo uzvaru skaita;
* pēc iegūto un zaudēto grozu starpības savstarpējās spēlēs;
* pēc iegūto un zaudēto grozu starpības visās spēlēs.

1. Komandas izspēlē turnīru, tiekoties katra ar katru. Spēļu modelis tiek noteikts sacensību dienā, atkarībā no pieteikto komandu skaita. To nosaka galvenais sacensību tiesnesis.
2. Spēļu laiks tiek noteikts pirms sacensībām, vienojoties galvenajam tiesnesim ar visu komandu kapteiņiem. Spēļu laikā tiek ņemts „tīrais” laiks. Laiks tiek ņemts ārā tikai pie soda metieniem un pēdējā spēles minūtē.
3. Ja rezultāts pēc pamatlaika ir neizšķirts, tad tiek spēlēts papildlaiks 3.min. Ja arī pēc papildlaika tiek fiksēts neizšķirts, spēlē atkal 3 min., kamēr tiek noskaidrots spēļu uzvarētājs. Arī papildlaikā tiek ņemts „tīrais” laiks, kur laiks tiek ņemts ārā pie soda metieniem un pēdējā papildlaika minūtē.
4. Spēlētājam ir atļauts saņemt 4 personīgās piezīmes. Komandai atļauts saņemt 5 piezīmes, pēc kuras tiek izpildīti soda metieni.
5. Par pirmo tehnisko piezīmi spēlētājs tiek noraidīts no laukuma uz šo vienu spēli. Ja šis pats dalībnieks atkārtoti saņem tehnisko piezīmi, viņš tiek diskvalificēts uz visu sacensību dienu.
6. Sacensības vada tiesnešu kolēģija.

3PUNKTU METIENI (Mārīte Salmane)

1. Sacensības notiks Salacgrīvas vidusskolas sporta zālē 2014. gada aprīļa mēnesī vienā dienā ar basketbola sacensībām.

2. Sacensības notiek kā individuāli, tā komandu vērtējumā. Individuāli vērtēs gan sieviešu, gan vīriešu rezultātus. Komandā startē 4 dalībnieki, kur 3 no dalībniekiem ir vīrieši un 1 **sieviete**. Komandu vērtējumā tiks summētas visu 4 dalībnieku iegūtās vietas. Vienādu rezultātu gadījumā augstāku vietu iegūst komanda, kur augstāka vieta vīrietim individuālajā vērtējumā.

3. Sacensībās vienlaicīgi startē 2 vienas komandas dalībnieki, kur katrs izpilda 3punktu metienus savā grozā. Dalībniekam tiek dota 1.min., kuru laikā pašam „savācot” bumbas pēc iespējas vairāk jāiemet 3punktu metieni. Metienus atļauts izpildīt no jebkuras 3punktu līniju metienu vietas.

4. Šajās sacensībās komandu vērtējumā tiek piešķirts uz pusi mazāk punktu, kā pārējās sacensībās. Piem., ja komanda izcīna 1.vietu un startē 8 komandas, komanda iegūst 4,5 punktus, 2.vieta-3,5 p., 3.v.- 3 p., utt.

5. Sacensības vada tiesnešu kolēģija.

FLORBOLS (Mārīte Salmane)

1. Sacensības notiks Salacgrīvas vidusskolas sporta zālē 2014. gada maija mēnesī.
2. Sacensības notiek komandu vērtējumā. Var būt jauktās komandas. Komandā drīkst pieteikt ne vairāk kā 8 spēlētājus (4 laukuma spēlētāji + vārtsargs, 3 rezerves spēlētāji).
3. Sacensības notiek pēc oficiālajiem florbola spēles noteikumiem. Uzvara spēlē dod 2 punktus, neizšķirts 1 punktu un zaudējums 0 punktu. Ja divām vai vairākām komandām ir vienāds punktu skaits, vietas attiecīgi nosaka:

* pēc savstarpējās spēles;
* pēc iegūto un zaudēto vārtu starpību savstarpējās spēlēs;
* pēc iegūto un zaudēto vārtu starpību visās spēlēs.

4. Ja pusfinālā vai finālā, vai spēlēs par vietām pamatlaikā rezultāts ir neizšķirts, tad spēlē papildlaiku 3.minūtes līdz pirmajiem iemestajiem vārtiem. Ja arī papildlaikā tiek fiksēts neizšķirts, tad tiek mesti soda metieni – 3 vai 5 spēlētāji utt. Spēlējot par vietām pamatlaikā uzvara dod 3, bet zaudējums 0 punktus. Ja spēlē papildlaiku, uzvara dod 2, bet zaudējums 1 punktu. „Bullīšos” pie rezultāta klāt pieliek tikai vienu punktu.

5. Komandas izspēlē turnīru, tiekoties katra ar katru. Spēļu modelis tiek noteikts sacensību dienā, atkarībā no pieteikto komandu skaita. To nosaka galvenais sacensību tiesnesis.

6. Spēļu laiks 2x5 min.

7. Par savu aizsardzību spēļu laikā katrs dalībnieks ir atbildīgs personīgi.

8. Sacensības vada tiesnešu kolēģija.

PLUDMALES FUTBOLS (Māris Zariņš)

1. Sacensības notiks Ainažu pludmalē 2014.gada jūnija vai septembra mēnesī.
2. Sacensības notiek komandu vērtējumā. Var būt jauktās komandas. Komandā drīkst pieteikt ne vairāk kā 7 spēlētājus (4 laukumā un 3 rezerves spēlētāji). Spēle notiek bez vārtsarga.
3. Sacensības notiek pēc pludmales futbola spēles noteikumiem. Uzvara spēlē dod 3 punktus, neizšķirts-1 punktu un zaudējums 0 punktus. Izpildot soda sitienu, vārti tiek ieskaitīti tad, ja bumba vārtu līniju šķērso pa gaisu. Vienādu punktu skaita gadījumā vietas nosaka:

* pēc savstarpējās spēles;
* pēc iegūto un zaudēto vārtu starpību savstarpējās spēlēs;
* pēc iegūto un zaudēto vārtu starpību visās spēlēs.

4. Komandas izspēlē turnīru, tiekoties katra ar katru. Spēļu modelis tiek noteikts sacensību dienā, atkarībā no pieteikto komandu skaita. To nosaka galvenais sacensību tiesnesis.

5. Spēļu laiks tiek noteikts pirms sacensībām, galvenajam tiesnesim vienojoties ar

komandu kapteiņiem.

6.Sacensības vada tiesnešu kolēģija.

TRIATLONS – riteņbraukšana, peldēšana, skriešana.

(Mārīte Salmane)

1. Sacensības notiks Salacgrīvā 2014. gada jūnija mēnesī.
2. Sacensības notiek komandu vērtējumā. Var būt jauktās komandas. Drīkst pieteikt 2 komandas. Komandā startē 5 dalībnieki, kur viena no dalībniekiem ir **sieviete (**komandā var startēt arī vairākas sievietes): pirmie 2 dalībnieki startē riteņbraukšanā, otrais dalībnieks peldēšanā, trešais un ceturtais dalībnieks skriešanā. Skriešanas posmā vienā etapā obligāti jāskrien vienai sievietei. Komandu ieskaitē vērtēs labāko komandu rezultātu (vietu). Ar medaļām apbalvos arī komandas, kuras iegūs pirmās trīs vietas.
3. Sacensības notiek uz laiku, kur visas komandas vienlaicīgi uzsāk startu riteņbraukšanā, kur no katras komandas startē 2 riteņbraucēji. Riteņbraukšanas distance būs pa „Lauteru” mežu līdz peldvietai (~ 8 km).Otrā posma dalībniekam atļauts uzsākt staru tikai tad, kad uz posma maiņu ieradušies abi riteņbraucēji. Otrajā posmā dalībnieki startē peldēšanā – Salacā (~ 200 m). Trešajā posmā dalībnieki sacenšas skriešanā. Skriešanas sacensības (ar sporta apaviem) notiek no peldēšanas finiša līdz Pilskalnam (~ 6 km). Skriešanas distance ir sadalīta divos posmos, kur vienu posmu veic sieviete, bet otru vīrietis.
4. Riteņbraukšanas sacensībās dalībnieki piedalās ar saviem riteņiem. **Visiem obligātas ir** riteņbraukšanai paredzētas aizsargķiveres, Braucot ar neaiztaisītu aizsargķiveri vai bez tās, dalībnieks tiek diskvalificēts, un atbilstoši CSDD noteikumiem velosipēdu vadītāju apliecība.
5. Sacensības vada tiesnešu kolēģija.

TENISS (Jevgēņijs Mihailovskis)

1. Sacensības notiks „Zvejnieku parka” tenisa kortos 2014. gada augusta mēnesī.
2. Sacensības notiek gan individuāli, gan komandām. Individuāli vērtēs atsevišķi sieviešu un vīriešu rezultātus. Komandā startē **1 sieviete** + 2 vīrieši. Vīrieši spēlē dubultspēli. Komandu ieskaitē summēs 1 sievietes un vīriešu izcīnītās vietas.
3. Komandu vērtējumā uzvar komanda ar vismazāko vietu summu. Vienādu vietu summu gadījumā uzvar komanda ar augstāko vietu. Ja vietas vienādas, saskaita setus. Ja seti vienādi uzvar komanda, kurai augstāka vieta vīriešu konkurencē.
4. Teniss notiks pēc atvieglotajiem sacensību noteikumiem. Spēle notiek līdz 2 setu uzvarai. Ja rezultāts ir 2: 2. Tad spēlē taibreiku līdz 10 punktiem.
5. 2 dalībnieki, kuri piedalīsies tenisa sacensībās, 2 nedēļas pirms sacensībām 3X nedēļā, saskaņojot laikus ar „Zvejnieku parka” administrāciju, bez maksas varēs apmeklēt tenisa kortus.
6. Sacensības vada tiesnešu kolēģija.

NOVUSS (Mārīte Salmane)

1. Sacensības notiks Salacgrīvas kultūras nama telpās 2014. gada septembra mēnesī.
2. Sacensības notiek kā individuāli, tā arī komandu vērtējumā. Komandā drīkst pieteikt ne vairāk kā 4 dalībniekus, kur vienai no dalībniekiem jābūt **sievietei**. . Individuāli vērtēs gan sieviešu, gan vīriešu rezultātus.
3. Spēle notiks 6 setos (4 uzvaras vai 3:3 neizšķirts).. Uzvara spēlē dod 2 punktus, neizšķirts vienu punktu, zaudējums 0 punktus. Katra dalībnieka izcīnītā vieta dod punktus komanda vērtējumā. Komandu vērtējumā tiks vērtēti 2 labāko vīriešu un sievietes rezultātus, summējot iegūtās vietas. Vienādu rezultātu gadījumā augstāku vietu iegūs tā komanda, kurai augstāka individuālā vieta vīriešu konkurencē
4. Sacensības dalībnieki drīkst piedalīties ar savām novusa kijām un savām „mātēm”. Izņēmuma gadījumos – ar organizatora rīcībā esošo inventāru, par kuru kvalitāti pretenzijas netiks pieņemtas.
5. Sacensības vada tiesnešu kolēģija. Tiesāšanā, savas kompetences robežās, piedalās paši dalībnieki.

***Sporta veidi, kuros sportistiem būs jāsacenšas divas dienas Korģenē 2014. gada 2.-3. augustā.***

VIEGLATLĒTIKA (Mārīte Salmane)

Sacensības notiks Korģenē 2014. gada 2.-3.augustā.

100m

1. Sacensības notiek kā individuāli, tā komandu vērtējumā. Individuāli vērtēs gan vīriešu, gan sieviešu rezultātus. Komandā drīkst pieteikt 3 vīriešus un neierobežotu skaitu sievietes, bet vienai obligāti jābūt **sievietei.** Komandu vērtējumā vērtēs1 labākās sievietes + 2 labāko vīriešu rezultātus, summējot visu trīs dalībnieku laikus.

2. Sacensību kārtība tiks noteikta sacensību dienā, atkarībā no pieteikto dalībnieku skaitu. Individuāli vienādu rezultātu gadījumā augstāku vietu iegūst dalībnieks, kurš uzrādījis labāku rezultātu no pārējiem skrējieniem. Komandām vienādu rezultātu gadījumā augstāku vietu ieņem komanda, kuras dalībnieks ieguvis augstāku vietu individuāli vīriešu konkurencē.

Tāllēkšana

1.Sacensības notiek kā individuāli, tā arī komandu vērtējumā. Individuāli vērtēs gan sieviešu, gan vīriešu rezultātus. Komandā drīkst pieteikt 3 vīriešus un neierobežotu skaitu sievietes, bet vienai obligāti jābūt **sievietei.** Vienas labākās sievietes un 3vīriešu labākie rezultāti (metri) tiks summēti komandu vērtējumā. Var būt jauktā komanda.

2. Katrs no sacensību dalībniekiem veic 3 lēcienus. Ja neviens no šiem lēcieniem netiek ieskaitīts, tad tiek doti papildus lēcieni, kamēr rezultāts tiek fiksēts. Individuāli vienādu rezultātu gadījumā augstāku vietu iegūs dalībnieks, kurš uzrādījis labāku rezultātu no pārējiem 2 lēcieniem. Komandām vienādu rezultātu gadījumā augstāku vietu ieņem komanda, kuras dalībnieks ieguvis augstāku vietu individuāli.

Lodes grūšana

1.Sacensības notiek kā individuāli, tā arī komandu vērtējumā. Individuāli vērtēs gan sieviešu, gan vīriešu rezultātus. Komandā drīkst pieteikt 3 vīriešus un neierobežotu skaitu sievietes, bet vienai obligāti jābūt **sievietei.** Vienas labākās sievietes un 3vīriešu labākie rezultāti (metri) tiks summēti komandu vērtējumā. Var būt jauktā komanda.

2.Katrs no sacensību dalībniekiem veic 3 grūdienus. Individuāli vienādu rezultātu gadījumā augstāku vietu iegūs dalībnieks, kurš uzrādījis labāku rezultātu no pārējiem 2 metieniem. Komandām vienādu rezultātu gadījumā augstāku vietu ieņem komanda, kuras dalībnieks ieguvis augstāku vietu individuāli.

Jautrības stafete

Sacensības notiek komandu vērtējumā. Drīkst pieteikt vienu komandu. Komandā 5 dalībnieki + **2 sievietes**. Stafetē iekļauti ātruma, veiklības un precizitātes vingrinājumi. Stafešu apraksts tiks izsniegts sacensību dienā. Vienlaicīgi startē divas komandas (pēc izlozes).

PLUDMALES VOLEJBOLS (Guntars Ūdris)

1. Sacensības notiks Korģenē 2014. gada 2.augustā.
2. Sacensības notiek komandu vērtējumā. Drīkst pieteikt 2 komandas. Var būt jauktās komandas. Komandā drīkst pieteikt 2 spēlētājus. Komandu ieskaitē vērtēs abas komandas, summējot iegūtās vietas.
3. Vienu setu spēlē līdz 21 punktam (spēlē līdz 2 punktu starpībai) Izņēmumu gadījumā setu skaits tiks noteikts pēc pieteikto komandu skaita. Pēc katrām 5 servēm notiek laukuma maiņa. Uzvara spēlē dod 1 punktu, zaudējums – 0 punktus. Vienādu punktu skaita gadījumā vietas nosaka:

* pēc savstarpējā spēles.

1. Komandas tiek sadalītas 2 apakšgrupās. Apakšgrupās komandas savā starpā izspēlē katra ar katru. 2. labākās komandas no apakšgrupām izspēlē „krustu” sadalot no 1. – 4. vietai. Apakšgrupu 3 vietas ieguvēji spēlē par 5. – 6. vietu un apakšgrupu 4. vietas ieguvēji spēlē par 7. – 8. vietu. Spēļu sistēma var tikt mainīta sacensību dienā, atkarībā no pieteikto komandu skaita. To nosaka sacensību galvenais tiesnesis vienojoties ar visu komandu kapteiņiem.
2. Sacensības vada tiesnešu kolēģija.

IELU BASKETBOLS (Mihails Mihailovs)

1. Sacensības notiks Korģenē 2014. gada 2.augustā
2. Sacensības notiek komandu vērtējumā. Drīkst pieteikt 1 komandu. Var būt jauktā komanda. Komandā drīkst pieteikt 4 spēlētājus (3 uz laukuma, 1 rezerves spēlētājs).
3. Sacensības notiek pēc ielu basketbola spēles noteikumiem. Uzvara spēlē dod 2 punktus, zaudējums 1 punktu, neierašanos uz spēli 0 punktus. Ja divām vai vairākām komandām ir vienāds punktu skaits, vietas attiecīgi nosaka:

* pēc savstarpējo uzvaru skaita;
* pēc iegūto un zaudēto grozu starpības savstarpējās spēlēs;
* pēc iegūto un zaudēto grozu starpības visās spēlēs.

4. Komandas izspēlē turnīru, tiekoties katra ar katru. Spēļu modelis tiek noteikts sacensību dienā, atkarībā no pieteikto komandu skaita. To nosaka galvenais sacensību tiesnesis.

5. Spēļu laiks tiek noteikts pirms sacensībām, galvenajam tiesnesim vienojoties ar

komandu kapteiņiem.

6.Sacensības vada tiesnešu kolēģija.

BASKETBOLA SODA METIENI (Sandra Bērziņa)

1. Sacensības notiks Korģenē 2014. gada 2.augustā
2. Sacensības notiek kā individuāli, tā arī komandu vērtējumā. Individuāli vērtēs atsevišķi sieviešu un vīriešu rezultātus. Komandā drīkst pieteikt ne vairāk kā 10 dalībniekus, no kuriem, vismaz, vienai ir jābūt **sievietei.**
3. Dalībnieks izpilda 10 metienus un vērtē metienu trāpījumu summu. Katram dalībniekam pirmais metiens obligāti jāizpilda kā pārbaudes metiens, kurš netiek skaitīts pie rezultāta. Ja dalībnieks ir precīzi veicis visus 10 metienus, tad metienus turpina tālāk līdz pirmajai kļūdai. Komandu vērtējumā summē 1 sievietes + 4 labāko dalībnieku metienus. Komandām vienādu rezultātu gadījumā skata 5 labāko dalībnieku vairāk iemestos punktus. Individuāli vienādu rezultātu gadījumā dalībnieki pārmet 5 metienus, kas netiek vairs ņemts vērā komandu vērtējumā.
4. Sacensības vada tiesnešu kolēģija.

POKERS (Mārtiņš Skreitulis)

1.Sacensības notiks 2014.gada 2.augustā Korģenē.

2. Sacensības notiek komandu vērtējumā. Var būt jauktas komandas. No katras komandas piedalās 2 spēlētāji, kuru iegūtās vietas tiks summētas komandu vērtējumā.

3.Katru komandu spēlētāji tiks izsēdināti pie diviem galdiem. Pie katra galda atradīsies katras komandas pirmie spēlētāji, bet pie otra spēļu galda katras komandas otrie spēlētāji. Katram spēlētājam tiks iedalīti spēļu žetoni ar dažādām vērtībām, bet kopējā žetonu vērtība būs 1000 vai 2000 (Noteiksim uz vietas). Spēle norisinās pēc Texas Holdem noteikumiem.

4. Noteikumi:

\*) viens spēlētājs tiek iecelts par kāršu dalītāju, un pēc katras nospēlētās partijas par kāršu izdalītāju kļūst nākamais spēlētājs pulksteņrādītāja kustības virzienā.

\*) divi spēlētāji, kas atrodas uzreiz pa kreisi aiz kāršu izdalītāja, izdara obligātās likmes, attiecīgi mazo „blind” un lielo „blind”. Lielā „blind” parasti ir divas reizes lielāka par mazo „blind”.

\*) pēc „blind” likmju izdarīšanas katram spēlētājam tiek izdalītas divas uz leju pavērstas kārtis. Šīs kārtis ir personiskas un pirms kāršu atklāšanas nevienam netiek rādītas.

\*) pirmo likmju raundu sāk spēlētājs, kas atrodas pa kreisi no lielās „blind” likmes izdarītāja. Spēlētājs tad var uzsaukt (likt likmi lielās „blind” vērtībā), palielināt likmi (palielinājuma summa atkarīga no spēles likmju izdarīšanas struktūras) vai atmest kārtis (uz šī raunda laiku izstāties).

\*) nākamajam spēlētājam pēc tam ir iespēja uzsaukt (likt likmi lielās „blind” vai iespējamās palielinātās likmes vērtībā), palielināt likmi (ja banka nav palielināta), atkārtoti palielināt likmi (vēl vienu reizi palielināt jau palielinātu likmi) vai atmest kārtis. Tādas pašas iespējas tiek dotas arī visiem citiem spēlētājiem, līdz visi ir izdarījuši savu gājienu.

\*) pēc pirmā likmju raunda uz galda tiek noliktas trīs uz augšu pavērstas kārtis no kāršu kavas. Šīs trīs kārtis tiek sauktas par „Flop”.

\*) tagad katram spēlētājam ir piecu kāršu pokera kombinācija, kas sastāv no viņu divām spēlētāju kārtīm un trīs kopējām kārtīm, kas atrodas uz galda. Jauno likmju izdarīšanas raundu sāk pirmais spēlētājs kāršu dalītājs kreisajā pusē, kurš vēl piedalās partijā (nav atmetis kārtis).

\*)pēc šī likmju izdarīšanas raunda uz galda, pavērsta uz augšu, tiek nolikta ceturtā kārts. Tā tiek saukta par „Turn” un tai seko vēl viens likmju raunds.

\*)beidzot uz galda tiek nolikta piektā kārts, kas tiek saukta par „River” un seko pēdējais likmju izdarīšanas raunds.

\*)ja partijā vēl arvien piedalās divi vai vairāki spēlētāji (t.i. spēlētāji, kas nav atmetuši savas kārtis), tad notiek kāršu atklāšana. Spēlētājs, kas var parādīt vislabāko piecu kāršu pokera kombināciju, kas sastāv no viņa divām spēlētāja kārtīm un trīs kopējām kārtīm, saņem banku.

5. Šajās sacensībās komandu vērtējumā tiek piešķirts uz pusi mazāk punktu, kā pārējās sacensībās. Piem., ja komanda izcīna 1.vietu un startē 8 komandas, komanda iegūst 4,5 punktus, 2.vieta-3,5 p., 3.v.- 3 p., utt.

6. Tiesāšanu nodrošinās gan paši spēlētāji, gan dīleris.

FUTBOLA SODA SITIENI VĀRTOS (Mārīte Salmane)

1. Sacensības notiks Korģenē 2014. gada 3.augustā pirms futbola sacensībām.

2. Sacensības notiek komandu vērtējumā. Komandā startē 5 dalībnieki. Komandu vērtējumā tiks summēti piecu dalībnieku gūto punktu summa. Uzvar komanda, kurai visu dalībnieku gūto punktu summa ir vislielākā. Vienādu rezultātu gadījumā augstāku vietu iegūst komanda, kura guvusi vairāk 9p., 6p., utt.

3. Futbola vārti tiek sadalīti sektoros, kur katrs sektors dod noteiktu punktu skaitu. Katrs dalībnieks izpilda divus soda sitienus no 9m atzīmes (attālums var tikt mainīts atkarībā no vārtu lieluma) un vērtē abu sitienu gūto punktu summu. Izmēģinājuma sitieni netiek doti.

Futbola vārtu sadalījums:

|  |  |  |
| --- | --- | --- |
| **9** | **6** | **9** |
| **5** | **3** | **5** |
| **2** | **1** | **2** |

4. Šajās sacensībās komandu vērtējumā tiek piešķirts uz pusi mazāk punktu, kā pārējās sacensībās. Piem., ja komanda izcīna 1.vietu un startē 8 komandas, komanda iegūst 4,5 punktus, 2.vieta-3,5 p., 3.v.- 3 p., utt.

5. Sacensības vada tiesnešu kolēģija.

FUTBOLS 5 : 5 (Māris Zariņš)

1. Sacensības notiks Korģenē 2014. gada 3.augustā (otrajā dienā).
2. Sacensības notiek komandu vērtējumā. Drīkst pieteikt 1 komandu. Var būt jauktās komandas. Komandā drīkst pieteikt ne vairāk kā 8 spēlētājus (5 laukumā, 3 rezerves spēlētāji).
3. Sacensības notiek pēc 5 : 5 futbola spēles noteikumiem. Par uzvaru komanda iegūst 3 punktus, par neizšķirtu 1 punktu, par zaudējumu 0 punktus. Par neierašanos uz spēli komandai piešķir zaudējumu ar 0:5, par atkārtotu neierašanos komandu diskvalificēs.

Ja divām vai vairākām komandām ir vienāds punktu skaits, tad nosakot vietas ņems vērā:

* savstarpējo spēļu rezultātus;
* iegūto un zaudēto vārtu starpību savstarpējās spēlēs;
* iegūto vārtu skaitu visās spēlēs.

4. Komandas izspēlē turnīru, tiekoties katra ar katru. Spēļu modelis tiek noteikts sacensību dienā, atkarībā no pieteikto komandu skaita. To nosaka galvenais sacensību tiesnesis.

5. Spēļu laiks tiek noteikts pirms sacensībām, galvenajam tiesnesim vienojoties ar

komandu kapteiņiem.

6.Sacensības vada tiesnešu kolēģija.

PAPILDUS SACENSĪBAS

1. Šis posms norisināsies laikā no 2014.gada 1.janvāra līdz 2014.gada 30.septembrim, aptverot Salacgrīvas novada organizētās sporta sacensības.
2. Sacensības notiek komandu vērtējumā, kur šajā vērtējumā var piedalīties visi 40 dalībnieki. Katrs no komandas dalībniekiem cenšas pēc iespējas vairāk piedalīties Salacgrīvas novada organizētajās sacensībās (neskaitot spartakiādi „Salacgrīva 2014.”), piem. „Biedrību sporta spēlēs”, „Jūras svētku” sacensībās, Ainažu rallijā, „Livonijas svētku” sacensībās u.c.

Par katru piedalīšanos šādās sacensībās katrs dalībnieks „saņems” žetonu (punktu ( fiksē pēc sacensību protokola)), kurus galarezultātā visiem komandu dalībniekiem summējot, iegūst kopējo komandu žetonu skaitu.

1. Sacensības, kurās būs iespējams savākt šos žetonus, tiks paziņotas komandu kapteiņiem līdz 2013.gada decembra beigām.
2. Uzvar komanda, kura sakrājusi visvairāk žetonu. Par šo posmu komanda pie kopsavilkuma saņem attiecīgi: 1.vieta – 9p., 2.vieta – 7p., 3.vieta – 6p. utt.

Spartakiādes „SALACGRĪVA – 2014. gads”

Galvenais tiesnesis M. Salmane